钦定古今图书集成/明伦汇编/闺媛典/第269卷 > 皇清二 > 刘维忠妻王氏
## 钦定古今图书集成/明伦汇编/闺媛典/第269卷 > 皇清二 > 刘维忠妻王氏

按《故城县志》：“王氏，王连山女。年十七，归刘澹东。子维忠，克相其夫，勉以力学，每深夜，辄闻读书于机杼声中。维忠殁，王氏携四岁孤儿，纺绩不辍，事姑吴氏尽孝。未几，姑殁，复事继姑如前。澹东素贫，继姑杨生三子，皆待哺王氏，因往依母家，而母尢贫甚，遂议夺王氏志。王氏进退无所托，常欲自裁，念孤儿在抱，日夜” 号泣。父闻，寝其议，王始复安。教子读书，无成，因教之耕，而躬织纴以佐之。叔三人尚幼，翁且死，呼王氏而告之曰：“大妇纯孝大节，无愧古人，今以三息相累。” 言毕而绝。王氏乃谓其子曰：“汝昔无父，尚有吾为汝母，以至今日。今汝诸父，孤苦实甚，汝宁馁若子，不可亏诸父养。” 仍以读书教若孙克昌。刘氏三，幼叔亦赖以成人。